কুড়িগ্রাম থেকে ঢাকায় এসে নিজেকে খাপ খাওয়াতে অনেক কাঠখড় পোড়াতে হয়েছে। বিষয়টি আমার কাছে বেশ চ্যালেঞ্জের ছিল। ঢাকা বিশ্ববিদ্যালয়ে পরিসংখ্যান বিভাগে পড়ার সুযোগ পেয়েছিলাম। তত দিনে ছোটবেলার মুখস্থ স্বপ্ন ‘ডাক্তার হব’ ধরনের ইচ্ছা বাদ! বিশ্ববিদ্যালয়ের হলে দেখতাম, বড় আপুরা বিসিএসের প্রস্তুতি নিচ্ছেন। তখন ভাবলাম, আমিও বিসিএস দেব। তাই একাডেমিক পড়াশোনার বাইরে নিজেকে সব সময় আপডেট রাখার চেষ্টা করতাম। অনার্স ও মাস্টার্স শেষে বিভিন্ন জায়গায় চাকরির জন্য আবেদন করি। তিনটি প্রতিষ্ঠানে ভাইভা দেওয়ার অভিজ্ঞতা রয়েছে আমার।